בודהיזם בישראל

מפגש מקוון בסדרת מפגשי שבילים רבים דהרמה אחת: אחת ולתמיד – למה ואיך מתרגלים?
2024-09-27 10:00 - 12:30 (Asia/Jerusalem) | מפגש מקוון
משתתפים: הנזיר קרצ׳ון (יקי פלט), הנזיר פניננדו בהיקהו, שלמה בזם, אביגיל פן
מנחים: אילן לוטנברג ואבי פאר
“כאשר אתה יושב במדיטציה, עם כל מחשבה שתחלוף בך אמור ״זה לא ענייני!״
“כמובן שקיימות עשרות טכניקות למדיטציה, אך הכל מסתכם בזה: פשוט הנח. בוא לכאן למקום הרגוע, הרחק מן המאבק למה שלא תנסה?”
“זכור אינך עושה מדיטציה בכדי לזכות במשהו, אלא בכדי להיפטר מדברים.
אנו עושים מדיטציה ללא השתוקקות אלא עם וויתור. אם אתה רוצה משהו, לא תמצא אותו”.
(מתוך הספר “אין אג’האן צ’ה”. תרגום: דיתי רבנר. בהוצאת ”בודהיזם בישראל”)
אנו שומעים הנחיות שונות ומגוונות, איך לתרגל – אל מה לשים לב, איך לשים לב, מדוע לשים לב, לתרגל עם אובייקט (מושא תרגול), לתרגל ללא אובייקט (מושא תרגול), לתרגל עם מטרה ספציפית, לתרגל ללא מטרה.
הרשימה ארוכה ובהחלט מבלבלת, לכן במפגש זה נתייחס לנושא התרגול מהיבטיו שונים:

למה אנו מתרגלים? האם יש “למה” נכון יותר או נכון פחות?
מהו הקשר בין “למה” (הסיבה לתרגול) ו”איך” (שיטת התרגול)?
האם יש תרגולים המתאימים יותר למתחילים וכאלו שראוי לתרגל גם לאחר צבירת ניסיון?
האם ישנם סיכונים בתרגול? ומהם?
האם יש בכלל “תרגול בודהיסטי”? ואם כן, מה מייחד אותו ממדיטציות אחרות, כולל “מיינדפולנס”?

קורס קיץ עם אבי פאר: רגשות. למה ואיך לעבוד איתם- גישת הבודהיזם
2024-09-30 20:00 - 22:30 | מפגש מקוון
ספטמבר -אוקטובר 2024
ארבעה מפגשים שבועיים | החל מה-30.09.24, בימי שני , 22:30-20:00
קורס אונליין (באמצעות זום)
1 מפגש ספטמבר: 30.9 | 3 מפגשי אוקטובר : 14.10, 21.10, 28.10
רגשות זה דבר מסובך. ניתן לומר כי מבחינתנו, רגשות הם בו בזמן, גם הסיבה לאושר או סבל בחיינו וגם הביטוי של אושר או סבל בחיינו.
כך או כך, רגשות מעצבים במידה מכרעת את חיינו, את האופן בו אנו פוגשים עם עצמנו ואת מערכות היחסים שלנו עם אחרים .
בקורס קיץ זה נבדוק מה זה (באמת) רגשות בעיניים בודהיסטיות. ונחקור כיצד הדרך הבודהיסטית מציעה לנו להתייחס לרגשות קשים שמרעילים את חיינו :

מהו “רגש” לפי ההבנה היומיומית שלנו
מהו “רגש” בהבנה הבודהיסטית
איזה רגשות הם “רעלים” ומדוע
למה גם “בורות ” היא “רגש” (רעיל)
האם יש בבודהיזם רק פרשנות אחת ל’רגש’
“ריקות התופעות’ והקשר שלה עם רגשות
למה צריך לעבוד עם רגשות-גישת הבודהיזם
שינוי רגשי ומקומה של החמלה בו
חמלה ולא רחמים- מה ההבדל
שלושה היבטי חמלה המאפשרים שינוי רגשי

המפגשים משלבים תרגול מדיטציה מונחה, אפשרות לשיתוף ושאלות, והרצאה על נושאי הקורס , בדגש על יישומם בחיי היומיום.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 320 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.
אבי פאר

יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא), ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים. ממתרגמי הספרים “מה שלימד הבודהא” ,”סמה סטי- תשומת לב נכונה“, “ההתהוות המותנית“, “טוב, רוע ומעבר להם-הקארמה בלימוד הבודהיסטי” , “חשיבה בהירה”, “ניבאנה” ומחבר “שירי דהרמה- שירים להולכים בדרך“, “מעמקים לא אישיים” ו-“שמעתי את הבודהה שר“. מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
לקבלת פרטים נוספים ושאלות:
אבי פאר – 054-4263890 או בדוא”ל: avipeer51@gmail.com

קורס דיפלומה של נאלנדא - גשה דורג'י דמדול
2024-10-02 00:00 | מפגש מקוון
הדרך הבודהיסטית מציעה לנו כלים רבים לפיתוח התודעה ולפתיחת הלב. זוהי דרך פילוסופית עשירה ומרתקת, המחייבת לימוד מעמיק והתנסות חווייתית. במסורת הטיבטית, לימוד זה מתקיים במנזרים אוניברסיטאיים במשך 16-22 שנים, אך בעולם המודרני והמערבי שלנו, קשה להקדיש זמן כה רב ללימוד.
לשמחתנו, בית טיבט בניו דלהי, בראשות גשה דורג’י דמדול לה, מעניק לנו הזדמנות נדירה לרכוש ידע וכלים בתכנית מותאמת לקהילת המתרגלים המערבית. קורס הדיפלומה של נאלנדא מציע למשתתפים להעמיק את הבנתם בנושאים מרכזיים בפילוסופיה בודהיסטית, ולרכוש כלים שישמשו אותם בתרגול היומיומי. הקורס, שיימשך 14 חודשים, מיועד לאנשים המתעניינים ברצינות בפילוסופיה בודהיסטית ומעוניינים לשלב לימודים מעמיקים בחייהם המודרניים. הוא מתאים הן לאנשים ללא רקע מוקדם בפילוסופיה בודהיסטית והן לאלה שלמדו בעבר ומעוניינים להעמיק. בנוסף, הקורס מהווה הכנה למי שמעוניין להמשיך לקורסים מתקדמים יותר כמו קורס המאסטר החמש-שנתי של בית טיבט.
ההרשמה למחזור החמישי של קורס הדיפלומה של נאלנדא תיפתח ב-2 לספטמבר 2024. הקורס יתחיל ב-2 באוקטובר ויכלול שני שיעורים שבועיים אונליין באורך שעה וחצי-שעתיים כל אחד, אותם יעביר גשה דורג’י דמדול לה באנגלית.

אני לוסנג בישראל, אוקטובר-דצמבר 2024
2024-10-05 00:00 | כל הארץ
אנו שמחים להודיע על ביקורה של מורתנו היקרה, אני לוסנג, בישראל! אני לוסנג תגיע לביקור בארץ בחודשים אוקטובר-דצמבר ותקיים מספר מפגשים.
במסגרת ביקורה בישראל אני לוסנג תלמד ותתרגל מגוון נושאים:
♦ יום שבת, 5/10, בעקבות האושר, שבת דהרמה בכפר מונש
♦ יום שלישי, 8/10, בין אסרטיביות, חמלה קשוחה וכעס, ערב דהרמה בנס ציונה.
♦ ימים חמישי-שבת, 10-12/10, ריטריט יום כיפור, שדה בוקר.
♦ ימים חמישי-ראשון, 15/10-1/11, ניונג-נה, שמונה מחזורים. חיפה
♦ ימים שישי-שבת, 8-9/11, תרגול טארה הירוקה, חיפה
♦ יום שני, 11/11, מעבר לדת – שיחה על אתיקה אוניברסלית, מפגש דהרמה בתל אביב
♦ ימים חמישי-שבת, 14-16/11, קורס על המוות של שותפים למסע, עין כרם. פרטים בהמשך
♦ יום שלישי, 19/11, פיתוח בודהיצ’יטה בזמנים רווי אלימות, מפגש דהרמה בתל אביב
♦ יום שישי, 22/11, יום תרגול עם הנזירה לוסאנג לכבוד להאבאב דוצ’ן, תל אביב
♦ יום שבת, 23/11, ארבע המידות שאין להם שיעור, כפר מונאש.
♦ יום רביעי, 4/12, מפגש שאלות ותשובות ביודפת.

שמונת הבתים לאימון התודעה – קורס זום עם הנזיר תקצ'וק
2024-10-13 18:30 - 20:00 | מפגש מקוון
גשה לַנגרי טהאנגפה (1054 עד 1123 אחרי הספירה) היה מורה ממסורת הקאדאמפה. הוא נחשב לבודהיסטווה, מי שפיתח בודהיצ’יטה – התודעה ששואפת להשיג הארה למענם של כל בעלי התודעה. גשה לנגרי טהאנגפה היה מפורסם בזכות חמלתו העצומה והבנתו המלאה של אימון התודעה (תרגולי לו-ג’ונג). הוא זה שחיבר את הטקסט “שמונת הבתים לאימון התודעה” אשר נחשב לטקסט חשוב ומעמיק ואף זכה לפרשנויות רבות ע”י מורים גדולים וכן בספרים רבים, בין היתר: “שמונה צעדים אל האושר”, “חמלה כובשת-כול” ועוד (ראו קישורים בסוף טקסט זה).
החל מיום ראשון ה 13/10, נלמד את הטקסט החשוב הזה במשך שמונָה מפגשים שבועיים בזום.
המפגשים יחלו בשעה 18:30 ויימשכו כשעה וחצי, בהם נלמד את הטקסט, נמדוט ונדון כיצד הדברים באים לידי ביטוי בחיי היומיום שלנו.

ריטריט זן עם זן מאסטר בון שים
2024-10-14 11:00 - 16:00 | נאות סמדר, נאות סמדר, נאות סמדר
14-16 בנובמבר 2024 – קיבוץ נאות סמדר
על המורה – זן מאסטר בון שים
תלמידתו של זן מסטר סונג סאן מאז ביקורו הראשון בפולין ב 1978, ממנו קיבלה אינקה בשנת 1992. את התואר זן מסטר קיבלה בשנת 2006 מזן מסטר וו בונג. היא המורה המובילה של קואן אום אירופה ושל מרכזים וקבוצות בפולין, צ׳כיה וספרד. משתתפת באופן קבוע בריטריטים ארוכים ומלמדת ברחבי אירופה, קוריאה וארצות הברית. מתגוררת במרכז הזן וו בונג סה בפולין
מה זה זן?
זן זה מאד פשוט – מי אתה? כולם מחפשים אושר בחוץ אבל רובינו מתקשים להבין את המהות האמתית שבפנים. כולנו אומרים “אני” “אני רוצה את זה, אני אוהב את זה…” אבל רובינו מתקשים להבין מה זה ה”אני” הזה. בסדנה הקרובה נתרגל מדיטציה לפי מסורת הזן הקוריאני ונחקור את ה”אני”.
מה עושים?
הפעילות בסדנה משלבת הדרכה אישית על ידי הזן מאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד
הסדנה פתוחה לקהל הרחב
מה זה זן קוריאני?
לזן בודהיזם הקוריאני מסורת עשירה ומרתקת שהייתה נגישה מאות שנים לנזירים בלבד. בתחילת שנות השבעים נדד זן מאסטר מפורסם מהמזרח למערב והתאים את הזן הקוריאני התוסס לחיים המערביים. זן מאסטר סונג סואן ייסד את בית הספר לזן “קואן אום”, ארגון עולמי שמטרתו להנגיש את דרך החיים של הזן לחיי היום יום המערביים אחת הדרכים המומלצות ללמוד את דרך הזן באופן ישיר ואותנטי, היא באמצעות סדנת ה- “יונג מאנג ג’ונג ג’ין”, בתרגום חופשי מקוראנית: לזנק כנמר בישיבת מדיטציה, סדנת מדיטציה אינטנסיבית בת שלושה ימים, פתוחה לקהל הרחב, המעניקה למשתתף חווית זן משמעותית לכל החיים על פי הסגנון המסורתי של קוואן אום, הפעילות בסדנה משלבת הדרכה אישית ע”י המאסטר, לרבות פגישה אישית בין המורה לתלמיד, יחד עם השתלבות בסדר היום של הקבוצה המתרגלת.
הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות ושלוש ארוחות מסורתיות ביום. סדר היום מובנה מראש וכולל השתתפות במטלות והפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות.
עלויות הסדנה
התשלום יהיה מורכב מחלקים:
– תשלום עבור הריטריט (ארוחות כלולות)
– תשלום עבור לינה
א. תשלום עבור הריטריט
מורי דהרמה/ בהתלמדות מחיר:
280 שח ליום/ 330 שח ליומיים / 430 שח לכל הסופ״ש

חברים מחיר:
320 שח ליום/ 400 שח ליומיים / 480 שח לכל הסופ״ש

אורחים מחיר:
350 שח ליום/ 450 שח ליומיים / 550 שח לכל הסופ״ש
הנחה בגובה 50% תינתן לחיילים בשירות סדיר ולאזרחים ותיקים.

ב. תשלום עבור לינה
לינה על מזרונים: הלינה בשני חדרים אחד לנשים ואחד לגברים. 160 ש”ח לסופש * . מוגבל ל 6 משתתפים. כל הקודם זוכה
בבקתות: 5 בחדר (יש 3 בקתות) בשאיפה למלא בקתה. יוקצו בקתות נפרדות לנשים ולגברים 400 ש”ח לסופ”ש.
למשתתף חדר זוגי 1052 ש”ח לסופ”ש לזוג
חדר ליחיד 900 ש”ח לסופ”ש למשתתף
*אין אפשרות ללינה בבקתות ובחדרי המזרנים ללילה אחד בלבד
כל חדר מצויד בשירותים ומקלחת אישיים, מזגן, פינת שתיה חמה עם מקרר קטן, מרפסת אישית עם פינת ישיבה מוצלת וגינת נוי ירוקה.
ניתן להתרשם מהחדרים והבקתות כאן https://neot-semadar.com/
מחירים סופיים המחירים עלולים להשתנות בהתאם להרשמה וניצול החדרים המחיר העדכני יימסר לכל משתתף אחרי ההרשמה ולפני העברת התשלום. התשלום באמצעות משולם, בכרטיס אשראי. לאחר סגירת הרישום, הסדרת התשלום לריטריט וללינה תתבצע על ידי רכז ההרשמה, עודד.
במקרה של ביטול עד 1.11 לפני הסדנה ינתן החזר מלא. לאחר מכן יגבו 50% מעלות הסדנה ותשלום מלא על לינה בחדר.
עודד 054-4327160
לטופס הרשמה

להתחיל מחדש - ריטריט סוכות בהנחיית בועז עמיחי
2024-10-16 09:30 - 17:30 | מנזר האחיות מציון, עין כרם, ירושלים
ריטריט סוכות 16-19 באוקטובר 2024
“להתחיל מחדש”
איך מתחילים מחדש, כששום דבר עוד לא נגמר?
4 ימים של תרגול בשתיקה

כמעט כמדי שנה, נתכנס בחצי הראשון של חג הסוכות לריטריט בן ארבעה ימים תחת הכותרת “להתחיל מחדש”. התרגול הבודהיסטי מזמין אותנו שוב ושוב לשמוט את מה שהיה, ולהתחיל את הרגע הזה כאילו היה זה הרגע הראשון (וגם – כאילו היה הוא הרגע האחרון). השנה האתגר גדול במיוחד – שום דבר מהשנה הקשה והנוראית שעברה עלינו עוד לא הסתיים. החטופים עוד לא חזרו, המלחמה לא הסתיימה, העקורים לא שבו לביתם, ואנחנו לא חזרנו למי שהיינו לפני שנה. לאט לאט אולי אנחנו גם מבינות ומבינים שגם לא נחזור. שום דבר לא חוזר למה שהיה, ואנחנו רוצים להיישיר מבט אל מי ומה שאנחנו עכשיו, ולהתחיל מחדש.

בריטריט נחזור אל בסיס התרגול המדיטטיבי. נפגוש את עצמנו, נבנה מרחב קשוב ואוהב לקבל את עצמנו בדיוק כמו שאנחנו עכשיו. בתוך שקט נמצא את המקום לגעת בכאב הרב שכולנו אוצרים בתוכנו, וגם בניצנים של התחלות חדשות.

ריטריט ארוך - סוכות - עם ערן הרפז ויהל אביגור
2024-10-18 14:30 - 16:30 | עין דור, עין דור, עין דור
תרגול הדהרמה והמדיטציה הבודהיסטית פותח אפשרויות אל היופי בקיום האנושי.
המסע הזה כולל גילוי של הדרכים בהן הלב והתודעה נסגרים שוב ושוב אל תוך צורות מוכרות ומשעבדות, ומציאת דרכים יצירתיות לשחרור מצורות ומבנים כאלו.
בריטריט הזה אנחנו נטפח בסיסים של רגישות ומודעות, רוחב של תודעה וטוב לב.
ובתהליך הזה נזמין סקרנות לאופנים מורגלים בהם אנחנו תופסים את עצמנו, אחרים ואת תרגול המדיטציה עצמו, ולאפשרות של התרה וגילוי של אפשרויות אחרות.

קורס מבוא לדרך הבודהיסטית ולמדיטציית מיינדפולנס תובנה (ויפסנא) בהנחיית שחר מתן, בקיבוץ נחשולים
2024-10-27 19:00 - 21:30 | קיבוץ נחשולים, קיבוץ נחשולים, קיבוץ נחשולים
נושאי הקורס

מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
תשומת לב לנשימה וכיצד להרפות מדפוסי שליטה
תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

תבונת הדרך - קורס העמקה ארוך בתל אביב בהנחיית שחר מתן
2024-10-28 08:00 - 10:30 | מקוון, מקוון, מקוון
* לאור הביקוש הרב נפתחה אופציה להצטרף דרך הזום (כרגע זו האפשרות היחידה – המקומות הפיזיים מלאים)
חלק א: התהוות מותנית – פטיצ’ה סאמופדה
28/10 – 16/12
ויפסאנה – ראייה חודרת לשורשי הדוקהה.
נלמד על שרשרת ההתהוות המותנית הכובלת, על האופן שבו הלב-תודעה נקשרים בכבלים שמייצרים דוקהה.
נחקור על ידי ראייה חודרת את הבורות, ההשתוקקות וההיאחזות, את הקשר של כל אלו לחוויית ותחושת העצמי, ואת הדרכים לפרום את מה שהתמצק והתקשה.

חלק ב: איך חופש מתהווה? אופניסה סוטה
6/1 – 24/2
שאמאטה – יצירה של רווחה ופתיחות בלב ובתודעה
נלמד את השרשרת בה תנאים מיטיבים מטים את התודעה אל עבר חופש, מה מרכיב את התודעה הערה? מה מאפשר לה להרפות מהכבלים והאחיזה ולחיות ביותר רווחה?
נלמד נתרגל ונחקור, מצבי תודעה יפים של שמחה, פתיחות, יציבות ושלווה. מגוון האפשרויות לחופש בתודעה.

קורס חניכה עם לילה קימחי
2024-10-28 11:00 - 16:00 | מושב לוזית, מושב לוזית, מושב לוזית
קורס החניכה, שהפך כבר למסורת, מציע מסגרת של סנגהה חמה ותומכת, שעוטפת ומאפשרת כניסה פנימה בתרגולי מדיטציה שונים, ושיעורי עומק במגוון רב של נושאים מהעולם הבודהיסטי ומעולמות רוח תומכים, בליווי צמוד של לילה ושל יצורי המקום כולו. הקורס מציע חניכה לטרנספורמציה אישית, למי שאנחנו יכולות ויכולים להיות, וממנה לשינוי עולמנו הקרוב והרחוק, לטובתנו ולטובת כולם.
השנה נשים דגש על לימוד מיוחד מאוד במסורה המהמודרה (החותם הגדול) הטיבטית, שלילה נחנכה אליו. זהו לימוד של אי שניות בודהיסטית שמגיעה דרך שושלת מורים טיבטים, מהבודהא ישירות עד אלינו, כולל הנחיות יפיפיות וישירות לתרגול וטקסטים קדומים.
נפגוש טקסטים ולימוד שלא הכרנו בעבר (טקסט תרגולי מהמאה ה13, סוטרת הלב האניגמטית ועוד) ונכיר מורים מהמסורת המעולה הזו – פמה צ’ודרון, צ’וגיאם טרונגפה המורה שלה, ועוד.
חידוש נוסף השנה – בהתאמה לותיקות.ים שביניכן – השנה נתחיל להתנסות בסגנונות הנחייה בקבוצות קטנות, ונתאמן בהנחיית מדיטציה.
השנה תינתן עדיפות לנרשמים לכל השנה כולה, כדי לשמור על הרצף וההמשכיות ובכך להעמיק עוד יותר אל הצוף שבלימוד; החופש חסר הגבולות.
עוד על הקורס
הקורס מציע מסגרת לימודית, חוויתית ותרגולית וסנגהה חמה ותומכת, בליווי צמוד של לילה ושל המקום כולו על יצוריו: הזדמנות פז ללמוד עם לילה בפינת קסם מופלאה ומיוחדת במינה – ‘עלי אדמות’. דרך לימוד העומק של הבודהיזם, הדהרמה, המדיטציה, אי שניות ועוד תופינים הקורס מציע חניכה לטרנספורמציה אישית, וממנה לשינוי עולמנו הקרוב והרחוק, לטובתנו ולטובת כולם.

שנת התבססות בדרך בהנחיית: אסף סטי אל-בר, בעז עמיחי ושחר מתן
2024-10-29 09:00 - 14:30 | נווה שלום, נווה שלום, נווה שלום
השנה בנויה מ 20 מפגשים שבועיים.
המפגשים נערכים בימי שלישי מהשעה 09:00 עד השעה 14:30, כאשר 4 מתוכם יהיו ימים ארוכים (16:00-09:00).
את המפגשים ילמדו: אסף סטי אל-בר, בעז עמיחי ושחר מתן.
​
במהלך השנה ייערך ריטריט מדיטציה של ארבעה ימים.
הרטריט הנו חלק מובנה, וההשתתפות בו מחייבת וחשובה לאינטגרציה בין הלימוד ותרגול המדיטציה‎.

כל אחד מהמפגשים הינו למעשה רטריט תרגול בן יום אחד. המשמעות הינה שחלקים מהיום יהיו בשתיקה ויכללו תרגול מונחה בישיבה ובהליכה. בנוסף, יכללו המפגשים לימוד, שיחה וכן זמן לדיון ושיתוף.
אופיו של היום משמעו נסיגה זמנית מעיסוקי היומיום, כולל כיבוי של הטלפונים. כדי לאפשר זאת, יהיה מספר טלפון חירום למקרה הצורך.

סנגהת נלנדה בהנחיית: קרן ארבל, אסף סטי אל-בר, בעז עמיחי, וערן לייש
2024-10-29 09:30 - 15:00 | נווה שלום, נווה שלום
סנגהת נלנדה מיועדת לבוגרי.ות שנת העמקה של נלנדה.
ניתן להמשיך לשנת הסנגהה ברצף, או לעשות הפסקות – כל עוד ישנה שמירה על תרגול רציף וישיבה בריטריטים.
התרגול המתמשך של סנגהת נלנדה יאפשר מפגש והעמקה עם מגוון נושאי דהרמה מתוך המסורות הבודהיסטיות השונות, טקסטים מתקופות שונות ואופני תרגול מגוונים שמכוונים אל התעוררות וחופש. כמו כן, נביא משנה לשנה את מה שחי בתוכנו ובתרגול שלנו – דרכו נעמיק ביחד.
​כל מפגש בשנת הסנגהה יוקדש זמן לשיחה, תרגול ולימוד, וכן זמן של שיתוף ולימוד עמיתות.ים, לבניית הקשרים התומכים בתוך הקהילה ולטיפוח הסנגהה החמה, הרצינית והאוהבת.
​אנו מאמינות.ים שלקהילה המתרגלת חשיבות מכרעת בתמיכה, בצמיחה ובהעמקה שלנו כמתרגלות, ולכן בנלנדה אנחנו משקיעות.ים תשומת לב מיוחדת לבניית הקשרים התומכים בתוך הקהילה, כי יש למתרגלות.ים מה לתת אחת לשניה ואחד לשני – לא פחות ממה שיש לנו המורים לתת, וכי יצירת המרחב שבו הדהרמה שוכנת והסנגהה נוכחת, משנה לשנה, הם שתומכים בתרגול וביישום של הדהרמה בחיים.​

שנת העמקה בהנחיית קרן ארבל, אסף סטי אל-בר ובעז עמיחי
2024-10-29 10:00 - 17:00 | מרכז הרוחני בנווה שלום, נווה שלום, נווה שלום
השנה בנויה מ 28 מפגשים שבועיים.
המפגשים נערכים בימי שלישי מהשעה 10:00 עד השעה 17:00.
את המפגשים ילמדו קרן ארבל, אסף סטי אל-בר ובעז עמיחי.​
בין הסמסטרים ייערך ריטריט מדיטציה של חמישה ימים.
הרטריט הנו חלק מובנה, וההשתתפות בו מחייבת וחשובה לאינטגרציה בין הלימוד ותרגול המדיטציה‎.

כל אחד מהמפגשים הינו למעשה ריטריט תרגול בן יום אחד. המשמעות הינה שחלק ניכר מהיום יהיה בשתיקה, בתרגול בישיבה ובהליכה על פי הנחיות המורות.ים. בנוסף, יכללו המפגשים לימוד וזמן לדיון ולשיחה.
אופיו של היום משמעו נסיגה זמנית מעיסוקי היומיום, כולל כיבוי של הפלאפונים. כדי לאפשר זאת, יהיה מספר טלפון חירום למקרה הצורך.

מאפיין נוסף של שנת העמקה הנו הוראה עצמית של המתרגלות.ים – בסמסטר ב’ יעבירו המתרגלות.ים עצמןם קטעי שיעור בנושאים שימסרו מראש.
​
סנגהת נלנדה – עם סיום שנת העמקה יוזמנו המתרגלות.ים להמשיך לצעוד עם הסנגהה לשנים נוספות. בשנים אלה, בהן ישתתפו רק מתרגלות.ים שסיימו את שנת העמקה, נביא לסנגהה המתרחבת מגוון של נושאים מגוונים מתוך המסורות הבודהיסטיות השונות, נפגוש טקסטים מתקופות ומסורות שונות, שיטות תרגול ותפיסות פילוסופיות מגוונות מתוך העולם הבודהיסטי העשיר, ונמשיך להעמיק את התרגול. נקדיש זמן לשיחה, שיתוף ותרגול משותף, ולבניית הקשרים התומכים בתוך הקהילה. חלק מהנושאים יונחו ע״י מורות.ים אורחות.ים.
אנו מאמינות.ים שיצירת המרחב שבו הדהרמה שוכנת באופן משמעותי והסנגהה נוכחת, לאורך השנים, הם שתומכים בתרגול וביישום של הדהרמה בחיים.

בהנחיית: קרן ארבל, אסף סטי אל-בר ובעז עמיחי
29 באוקטובר 2024 – 24 ביוני 2025

שנת העמקה בהנחיית: קרן ארבל, אסף סטי אל-בר ובעז עמיחי
2024-10-29 10:00 - 17:00 | נווה שלום, נווה שלום
ההתכוונות של נלנדה היא לאפשר מרחב דהרמי משמעותי בחיי היומיום. מרחב תרגולי בתוך החיים, לסנגהה שהולכת יחד בדרך ותומכת אחת.ד בשני.יה.
שנת העמקה מבוססת על ימי תרגול ולימוד בני שבע שעות, שנועדו לאפשר לנו להתפנות ממירוץ היומיום, להשקיט את התודעה, לתרגל ממקום יותר פנוי, נינוח ועירני.
השנה מיועדת למתרגלות.ים שצועדות.ים באופן רציני כבר שנים טובות על הדרך, ורוצות.ים להפוך אותה ליותר חיה בחיי היום-יום. המחויבות לדהרמה היא כמובן תנאי הכרחי אך לא מספיק – שכן, לשנת העמקה נדרש גם ניסיון תרגולי משמעותי של המדיטציה הבודהיסטית (בריטריטים) והיכרות טובה עם מושגי היסוד של הבודהיזם.
שילוב של תרגול ולימוד – כל מפגש בנוי מפרקי תרגול ושיעורים הקשורים ישירות לנושאים שנלמדים. פרקי הלימוד הם בני כשעה, והדגש ניתן ללימוד אותו ניתן ליישם בתרגול.
בנלנדה בחרנו בקפידה, מתוך ניסיוננו האישי והמסורות בהן למדנו, לימוד שיש בו כדי לטפח את האיכויות המיטיבות בתוכנו, להעמיק את החוכמה המשחררת ולתמוך בחיים של טוב-לב, נדיבות חוכמה וערות. המטרה של הלימוד הוא התעוררות הלב והתודעה. הלימוד במפגשים מטרתו היא תמיכה בתרגול – הן בתרגול ביומיום והן בתרגול הפורמלי. זה אינו לימוד לשם ידע או השכלה.
לימוד ממסורות ונקודות מבט שונות – אנו מאמינות.ים כי יש חשיבות גדולה ללמוד זוויות ראייה שונות, להיכרות עם מסורות בודהיסטיות מגוונות, לשיעורים של מורות.ים שונות.ים, ולקריאה בטקסטים מתקופות שונות. הראייה הרחבה מאפשרת לנו להעמיק את הבנתנו, להרגיש נוח בזרמי הבודהיזם השונים, ולהתמצא במרחבי הלימוד השונים הזמינים היום לכל אדם בעולם האינטרנט והכפר הגלובלי. היא מפתחת כמובן את ההבנה של הדרך ואת היכולת לפסוע עליה בביטחון ובדרכים יצירתיות של העמקה.

הבוץ והלוטוס - סדרת מפגשי דהרמה
2024-10-31 19:00 - 20:30 | מפגש מקוון
בשנת הלימודים הקרובה נתכנס אחת לחודש לסדרת מפגשי ״הבוץ והלוטוס״, בהשראת הדימוי הבודהיסטי המוכר.
הבוץ – כך לפי הדימוי – הוא שלב הכרחי לפריחתו של הלוטוס: הוא חומרי היסוד שמהם עשוי הלוטוס. כשיבוא זמנו, ייבול הלוטוס ויחזור וייעשה בוץ. במילים אחרות, הסבל מעצב את יכולתנו לחיות, להיות בני אנוש, נדיבים, חומלים. הלוטוס אסיר תודה לחיים שיצרו אותו.
אלא שמשהו עלול להטעות בדימוי היפה-מדי הזה.
חיינו, ובמיוחד בשנה האחרונה, מראים לנו שידנו האחת בוץ והשנייה לוטוס, שהבוקר לוטוס והערב בוץ, ששכונתנו הקטנה מלאה בכתמים ורבדים של בוץ ולוטוס שהולכים זה אל זה כל הזמן, ובעצם אינם נפרדים זה מזה אף פעם, אלא בדימויים היפים.
חיינו, ולכן הלימוד שלנו, אינם מהלך חד כיווני מן הבוץ אל הלוטוס, אלא חביקתם יחד, בריבוא הצורות החמקמקות בהן הקושי והשחרור כרוכים, יוצרים זה את זה, באופן שאי אפשר להפריד. בהכרעות האישיות, החברתיות, התרבותיות, הפוליטיות של ימינו, יום יום מתקיימת ההופעה הבו-זמנית של הצער והשחרור, שגרת היגון והשמחה הטבולים זה בזה, כשהם מלמדים זה את זה אופני חיים.
בסדרת המפגשים נתוודע אל האופנים השונים בהם דימוי הבוץ והלוטוס משתרגים בחיינו, ואיך דווקא חביקתם יחד כתנאי חיים וכתנאי אימון, עשויים להעשיר את חיינו, ואת החברה הדואבת שלנו.

קורס מדיטציה: ויפאסנה בחיי היום יום – ארבעה מוקדי מודעות
2024-11-04 18:00 - 20:00 | מפגש מקוון
קורס מדיטציה: תרגול ויפאסנה בחיי היום יום
מוזמנים להצטרף לקורס מדיטציה קצר, ללמוד טכניקה שהיא הבסיס של סטיפאתנה-ויפאסנה. ליצור מסגרת תומכת המאפשרת להבין את עקרונות התרגול ומסייעת לישמן ביום יום כשעסוקים וכשהחיים זורמים.
קורס מדיטציה ודהרמה: ויפאסנה בחיי היום יום.
בהנחיית: ענת צחור.
מועד: 4.11.24 עד 2.12.24
9 מפגשים, במשך חמישה שבועות.
חמישה מפגשי לימוד והתנסות בטכניקת “סאטיפאתנה ויפאסנה”:
שני, בין השעות 18:00 עד 19:45
4.11.24 , 11.11.24, 18.11.24, 25.11.24, 2.12.24
ארבעה מפגשי תרגול מדיטציה:
חמישי, בין השעות 18:30 עד 19:30
7.11.24, 14.11,24, 23.11.24, 30.11.24

קורסנגהא עם אבי פאר: בחירות ושגיאות במערכות יחסים- ההבנה הבודהיסטית
2024-11-04 20:00 - 22:30 | מפגש מקוון
נובמבר-דצמבר 2024
בחירות ושגיאות במערכות יחסים- ההבנה הבודהיסטית
שמונה מפגשים שבועיים | החל מה-4.11.24, בימי שני, 20:00-22:30
קורס אונליין (באמצעות זום)
(4 מפגשי נובמבר: 4.11, 11.11, 18.11, 25.11 | 4 מפגשי דצמבר: 2.12, 9.12, 16.12, 23.12)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס נובמבר-דצמבר 2024:

מערכות היחסים בחיינו הינם מקור לאושר גדול, אבל גם לצער, סבל ואפילו לייאוש, במיוחד כשמדובר על מערכות יחסים אינטימיות, עם אנשים קרובים לנו ויקרים לליבנו.
כאשר מתרחש שינוי, כאשר ציפיות לא מתממשות ממערכות יחסים בחיינו, אנו מגלים כי “אהבה גדולה” ו”אכזבה גדולה” קרובים עד מאד.

במפגשי קורסנגהא זה נדבר על היבטים שונים של “מערכות יחסים”:

ציפיות ושגיאות במערכות יחסים והמחירים שאנו משלמים.ות
סוגי פחדים מאינטימיות ודפוסי התנהגות במערכות יחסים
מערכות יחסים מטיבות ורעילות.
להישאר או לנטוש מערכות יחסים- ומה אם בלתי אפשרי
המשמעות המעשית של סובלנות במערכות יחסים
חמשת המכשולים” ויישומם במערכות יחסים
חיים של “היענות” מול חיים של “תגובתיות”
ההפרדה בין “עבודה פנימית” ובין “מערכות יחסים”

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

שבעת גורמי ההתעוררות - קורס העמקה אונליין עם סטיבן פולדר
2024-11-05 19:30 - 21:00 | מקוון, מקוון, מקוון
שימו לב כי תכני הקורס כמו גם השיח יתקיימו בעיקר באנגלית
~~~~~~~
הזמנה לקורס מקוון
מדיטציה ותרגולים רוחניים מניחים עבורנו את הקרקע לחיים מלאי חוכמה, חמלה וחופש. חלק מפירות התרגול הרוחני כוללים איכויות וכוחות ייחודיים אשר מעבר להיותם משמעותיים בחיינו בפני עצמם, הם גם שער המוביל אותנו לשחרור ולהתעוררות. אלו לא רק חוויות חולפות, גלום בהן פוטנציאל אמיתי לשינוי מהותי בדרך בה אנו חווים את עצמנו ואת העולם. שבעת גורמי ההתעוררות, המתוארים בפירוט במסורת הבודהיסטית העשירה, הם למעשה איכויות מרכזיות אותן נבקש לטפח במהלך הקורס.
אלו שבעת הגורמים:
Mindfulness (sati ) – תשומת לב, מודעות – היכולת לפגוש ולהכיר בדברים כמו שהם.
Investigation (dharmavicaya) – חקירה – ל”מה שיש מאחורי הסיפור” והופעתו.
Energy (viriya) – אנרגיה ונחישות.
Joy or rapture (piti ) – אושר, סיפוק עמוק.
Relaxation or tranquility (passadhi) – שלווה לגוף ולמינד.
(Samadhi) concentration ריכוז – תודעה רגועה ואסופה.
Equanimity (upekkha) – איזון ושלווה נפשית, יכולת לווסת גלים של שינוי בקלות ובאופן מאוזן.
כל אחד מהנושאים הללו, שהוא עולם ומלואו, ילמד על פני כמה מפגשים לעומק, דרך חקירה, מדיטציה, שיחה ותרגול

סופ״ש ארוך (ד' עד שבת) של ויפאסנה - ערן הרפז ואודליה וינברג
2024-11-06 14:30 - 18:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סמינר דהרמה - סטיבן פולדר ולילה קמחי - למתרגלות.ים ותיקות.ים
2024-11-06 14:30 - 18:00 | עין דור, עין דור, עין דור
מה מניע את המסע שלנו לחיים יפים ומעוררי השראה?
בסמינר דהרמה זה נחקור מהם סדרי העדיפויות שלנו, ,מה מניע אותנו במסע הפנימי שלנו ועל מה נוכל להשען בזמנים קשים? נחקור יחד מהם הדברים אליהם אנחנו מסורים, אילו סוגים של שיטות ותורות אנחנו אוהבים ומוקירים ואת הדרכים לחגוג את המצאותינו בנתיב הלב. נחווה את הפוטנציאל העמוק של לקיחת מקלט בשלושת אבני החן ושל נדר הבודהיסטווה.
ננוע בין שיחות, לימוד, תרגילים וחקירות לדממה ומדיטציה, באופן שיאפשר ויתמוך בהכרות ובחברות עם הסנגהה ועם הלימוד ובכניסה פנימה בתנועה הרמונית, בשמחה, בקלות ובעומק.
הסמינר כולל:
– ההעמקה בדהרמה דרך לימוד, תרגול ואינטרקציה עם המורים ועם חברות וחברי הסנגהה
– חקירת הצמתים והנושאים המחברים בין הדהרמה הבודהיסטית והחיים המודרניים, בהם נושאים של אתיקה, חברה, סגנון חיים ותרבות ועוד.
– אימון ופיתוח יכולות הנחיית קבוצת דהרמה ואופנים שונים לבטא את הדהרמה.
– חקירה, שיתוף ודיון בחוויות אישיות עמוקות.
– נתינת תשומת לב ומקום לחלקים המרכזיים בלימוד ובתרגול הבודהיסטי, הקשורים ורלוונטים לנושאי הסמינר המשתנים.
– חווית הסנגהא כמחסה, כמשאב וכמרחב לקשרי חברות.
הסמינר יכלול מדיטציות מונחות, תרגול בשתיקה, שיחות קבוצתיות, שיחות דהרמה של המורים, חקירות דהרמה (enquiry), שאלות ותשובות, לימוד (בין השאר של סוטרות או טקסטים שונים רלוונטים לנושא), וכן אימון בהנחייה, תרגול במתן שיחות ומענה לשאלות, זמן חופשי לשהייה, בישול ואכילה משותפת וזמן ליצירתיות והרהור.
הסמינר שרובו אינו מתקיים בשתיקה, מציע אפשרות נהדרת להעמיק ולפתח תובנה, הבנה וחוכמה בהשראת הדהרמה והסנגהה ומהווה הזדמנות מצויינת להכיר חברי סנגהה וללמוד ולתרגל גם באינטראקציה עם האחרים.

הבודהיסטווה חוזר לעולם- דרך הבודהיסטווה במסורת הויפאסנה ובבודהיזם המעורב חברתית, קורס העמקה היברידי בהנחיית אסף סטי אל-בר
2024-11-06 18:30 - 21:30 | היברידי
קורס סמסטריאלי/ חצי שנתי – 11 מפגשים + 2 ימי תרגול – ימי רביעי 18:30-21:30
ימי התרגול של הקורס יתקימו ב- 20.11 וב- 8.1 (אבל אנא שריינו עד 19/2) בשעות 14:00-21:30.
(לא יתקיימו מפגשים ב-11.12 וב-5.2)
“דרך הבודהיסטווה היא אחת הצורות הכי רדיקליות ועוצמתיות מבין אופני התרגול הבודהיסטיים. היא רדיקלית משום שהיא מכריזה שההגשמה העמוקה של שמחה מגיעה משירות הרווחה של האחרים כמו-גם של עצמנו. השמחה הגבוהה ביותר שלנו קשורה לרווחתם ושלומותם של האחרים…
“מפרספקטיבה פסיכולוגית זהו דבר מדהים לומר. האם המשמעות היא שאני באופן אישי עתיד להציל שבעה מיליארד בני אדם וטריליוני יצורים חשים אחרים? איך אוכל לעשות זאת? כשאנו חושבים על כך מתוך תחושת העצמי המוגבלת שלנו, זה בלתי אפשרי. אולם כשאנחנו מבינים שזוהי התכוונות עמוקה של הלב, יש ביכולתנו להתחיל להגשים אותה”
ג’ק קורנפילד
בודהיסטווה הוא ישות אשר מקדישה את חייה להתעוררות ולפעולות לתועלת כל החיים. דרך הבודהיסטווה התפתחה בבודהיזם המאוחר (המהאיאנה), אך שורשיה נטועים בבודהיזם המוקדם ובדמותו של הבודהה ההיסטורי.
זוהי דרך שלמה שמטרתה התעוררות מלאה אשר התפתחה בזרמים שונים של הבודהיזם המאוחר. היא מדגישה איזון בין שתי כנפיים: הכנף של חוכמת הריקות מצד אחד, והכנף של החמלה הגדולה מהצד השני. רק איזון בין שתי האיכויות הללו יכול לאפשר התעוררות.
הבודהיסטווה חוזר לעולם: דרך הבודהיסטווה מדגישה את האופנים שבהם פעולה בעולם יכולה להפוך לתרגול, היא מדגישה את האפשרות להפוך כל רגע בחיינו לתרגול והיא עומדת בבסיס גישות של הבודהיזם המעורב חברתית.
בקורס נעמיק בהבנת התפיסות הללו ונבחן איך הן מתכתבות עם אופני המעורבות שלנו בעולם, ואיך ניתן להעמיק בתרגול כשאנו פועלים ופועלות בעולם. נצמיח זאת מתוך היכרות והעמקה עם דרך הבודהיסטווה ועם הלימוד והתרגול של שתי הכנפיים. נחקור ונתבונן על ההתכוונות שבבסיס דרך זו, ונבחן את הדיאלוג של תפיסות אלה עם מסורת הויפאסנה.
כבכול קורס נבקש להעמיק בתרגול המדיטטיבי, להעמיק בתכני הקורס ולחזק את הקהילה המתרגלת – הסנגהה. הקורס יכלול איפוא מדיטציות שקטות, מדיטציות של איכויות הלב, מדיטציות של הרהור, שיחות וכן תרגילים בין אישיים שמעוגנים בתרגול.
הקורס מתאים למי שפוסעים/ות לפחות 3 שנים על הדרך, וישבו לפחות במספר רטריטים בשתיקה.
תובנה מבקשת להתחשב גם באלה שבשל נסיבות חייהםן לא יכלו להגיע לרטריטים בשתיקה מסיבות שונות. אם תרצו להצטרף לקורס ולא ישבתםן ברטריטים, אנא הרשמו לקורס וציינו זאת.
הקורס יתקיים בפורמט היברידי, בבית הסנגהה בתל אביב ואונליין.

הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם

ההשתתפות בקורס היא בהרשמה מראש בלבד ומותנית בניסיון התרגולי שצוין מעלה.

הקשבה עמוקה - לחזור לעצמנו, שבת תרגול במסורת מורה הזן תיך נאת האן עם חגית הרמון
2024-11-09 10:00 - 15:00 | המרכז לויג’נאנה יוגה, מזא"ה 22, תל אביב
הקשבה עמוקה – לחזור לעצמנו – שבת מדיטציה בהנחיית חגית הרמון
9.11.24, 10:0-15:00
למידע נוסף ולהרשמה: https://yogatlv.co.il/meditaion/
“הקשבה עמוקה היא, פשוט, להקשיב בחמלה.”
– תיך נאת האן
סוטרת הלוטוס מציעה לנו להקשיב ולהביט בעיניים של חמלה. הקשבה עמוקה מאפשרת ריפוי. כשיש חסימה בתקשורת, אנחנו סובלים. כך הוא עם תקשורת בין אישית, אבל קודם כל עם תקשורת פנימית. כולנו זקוקים להבנה, להרגיש נראים. אנחנו נוטים חפש את ההבנה הזו בחוץ, אבל הקשבה עמוקה, קודם כל פנימה, היא זו שתוכל להעניק לנו את הנוכחות האוהבת שאנו כה כמהים לה.
השבת תכלול תרגול של ישיבה, הליכה, אכילה מודעת, הרפיה, לימוד ושיתוף.
*חגית הרמון – הייתה נזירה במשך 12 שנים בפלאם וילאג׳, מרכז התרגול של מורה הזן הידוע והאהוב תיך נאת האן, והוסמכה שם כמורת דהרמה. בוגרת קורס מורים בכירים לויג׳נאנה יוגה עם אורית סן גופטה. מטפלת בשיטת IFS. מתרגת הספרים ״אמנות החיים״ ו”זן ואמנות הצלת הפלנטה”. מורה ותלמידה.

ערב תרגול און ליין בהנחית סטיבן פולדר
2024-11-11 18:30 - 21:00 | מקוון, מקוון, מקוון
בזמנים של חוסר בטחון ושינויים קיצוניים חשוב מתמיד שיהיה לנו מקום של מפלט פנימי. במפגש סטיבן פולר ייסיע בהדרכה ותמיכה בתרגול שלכם ויציע דיאלוג על השאלות והחוויות שלכם.בן

ריטריט מטא, ויפאסנה וריקות - קרן ארבל ויהל אביגור - לבעלי/ות ניסיון קודם
2024-11-14 14:00 | עין דור, עין דור, עין דור
בריטריט זה נתחיל בטיפוח העדין של איכויות הכוונה האוהבת (מטא) והסמאדהי, אשר מרווים את הלב והגוף בתחושת ידידות, קבלה ורווחה פנימית.
מתוך קרקע פוריה זו, נפתח שער להתבוננות סקרנית ועמוקה, המאפשרת לנו לגלות את טבעה של החוויה בצלילות ובהירות.
התבוננות זו מובילה לגילוי תפיסה משחררת של עצמנו, של העולם ושל כל הסובבים אותנו, פותחת חלון אל חופש פנימי אמיתי ובר-קיימא, עבור עצמנו ועבור העולם סביבנו.

דהרמה בשעה: זה הזמן לאהבה - מפגש מקוון עם איתי ארצי
2024-11-15 13:00 - 14:00 | מפגש מקוון
יום שישי, ה-15 בנובמבר, בין השעות 13:00 ל-14:00 בזום.
המפגש פתוח לכולם ואינו דורש תשלום.
כולנו צריכים חיבוק לפעמים, אפילו אם לחלקנו קשה להודות בכך.
אם אהבה היא צורך בסיסי כל כך של כולנו – מדוע קשה לנו לבקש אותה? ומדוע קשה לנו לתת?
בזמן שאנחנו תועים במשעולי החיים, אנחנו גם טועים בהבנה – מה זו אהבה?
בין חיבה, למיניות, להיקשרות אובססיבית – אנחנו שוכחים את התכונה הנקייה והטהורה של הרצון להיטיב, בצורה בלתי מותנית עם האחר ולחוות בעצמנו הבנה, חמלה והגנה מבלי להצטרך לעמוד בקריטריונים ובמבחנים תקופתיים.
במפגש זה נחקור את המושגים דאנה ומודיטה – את האפשרות לפתוח את הלב ללא תנאי ולשמוח בשמחת האחר. נדבר על החשיבות של אהבה ונתינה שאינה מותנית בדרך הבודהיסטית, ונלמד איך אפשר כאן ועכשיו לאפשר לליבנו להתמלא באהבה.
הצטרפות דרך האפליקציה של איתי:
באפליקציה של צעדים קטנים תוכלו למצוא מפגשים ללא עלות, מדיטציות מונחות, הקלטות מפגשים קודמים, קטעי וידאו להשראה וקורסים בבודהיזם.
לכניסה למפגש דרך האפליקציה במובייל: https://bit.ly/4fIBzkP
ואפשר גם לוותר על האפליקציה ולהיכנס ישירות לזום במחשב: https://bit.ly/3UMrpYv

גלגל החיים ​ עם יובל אידו טל
2024-11-18 08:00 - 11:00 | מקוון, מקוון, מקוון
בקורס זה נבקש להתעמק בלימוד הבודהיסטי המסורתי של גלגל החיים, תוך מיקוד בששת המחוזות, שישה סוגים של הלכי נפש דרכם כולנו מעת לעת עוברים ושאִתם כולנו מעת לעת מתמודדים.
במסורת הבודהיסטית זכו הלכי נפש אלה לשפה סימבולית מרתקת: מחוז בני האדם, בו ההיאחזות מושלת בנו; מחוז האלים, בו מושלת בנו ההישגיות המדומה; מחוז יריבי האלים, בו מושלת תחרותיות; מחוז החיות, בו מושלת הישרדותיות; מחוז הרוחות הרעבות, אותו מנהלות התמכרויות; ומחוזות הגיהינום החם והקר בו אנו כלואים במצבי נפש קיצוניים, מזעם איום ועד לדיכאון מאיים.
בקורס ננסה ללמוד, לא איך לחמוק ממצבי נפש אלה – לחמוק מהם לגמרי כנראה שלא נוכל; כן ננסה לראות כיצד נוכל להיחלץ מהם בצורה הטובה ביותר כשאנחנו נופלים לתוך אחד מהם, וללמוד איך ליפול לתוכם כמה שפחות

להרבות טוב בעולם לימוד ותרגול מחוכמת ה'דרך': 'האמת הנאצלת הרביעית' על שמונת נתיביה- עמוס אבישר, מנחה אורחת נעמה אושרי
2024-11-21 09:00 - 12:00 | בית אימון הרוח, כפר ויתקין, כפר ויתקין
שער לאמת הרביעית
על הדרך: מהי דרך רוחנית? מה תכליתה? מה משמעותה? מהי דרך האמצע?
על פרדוקס המטרה והדרך: בלא מטרה – איך תוגשם הדרך? בהיצמדות למטרה – הלא תאבד?
קריאה ב’סטורת הנעת גלגל החכמה’ ויציאה לדרך
להלך בשדה החכמה
מהי השקפה נכונה? כיצד לתפוס את המציאות כהווייתה? איך מבחינים בין המועיל למזיק? מה בין סיבה לתוצאה? מהי קארמה, ומהן השלכותיה על חיי המוסר והלב? מהי מחשבה/כוונה נכונה? מה נדרש על מנת לבסס את ההשקפה הנכונה בחיי המעשה? מה בין הנחישות לוותר על אחיזה ולשחרר הרגלים של תשוקה, אנוכיות ואכזריות לבין האפשרות להשקות את “איכויות הלב” על מנת להרבות גם טוב בעולם?
להלך בשדה האתיקה
מהו דיבור נכון? מהי הקשבה מכל/קול הלב? וכיצד ניתן לטפח דיבור מיטיב, מכיל ותומך? איך ניתן לשמור על לב פתוח, על נוכחות קשובה וחומלת גם בעין הסערה? מהו מעשה נכון לעצמי ולאחרים? מהם חיים אתיים, מאוזנים ואותנטיים? מהי נדיבות לב כנה? כיצד ניתן לטפח את הנתינה הבלתי אנוכית? מהו אורח חיים נכון? מהי פרנסה הגונה ומכבדת?
לבסס את אימון הרוח
מהו מאמץ נכון בזרם חיים ובאימון הרוח, המדיטציה? מה בין עוד לבין די? כיצד יכולה ההבחנה בין המועיל לבין המזיק לתרום לערות הלב? מהו ריכוז נכון, איסוף הרוח [מדיטציית שאמאטה]? כיצד יש לאמן את התודעה לשכון בנקודה אחת ולשקוט בה בשלווה?
מהו קשב נכון [מדיטציית ויפסאנה]? כיצד נתאמן בקשב פתוח למרחב: תשובת לב לתופעות, לגוף, לרגשות, לתודעה ולמושאיה?

הקורס משלב אימון סדור במדיטציה, שיחה, קריאה בטקסטים עם התנסות וחקר של משנת הבודהא בזיקה לחיינו, כאן ועכשיו.

הקורס מיועד למתרגלים ותיקים ולמטפלים בעלי רקע בדהרמה המבקשים לבסס ולהעמיק בחכמה ובפרקטיקה הבודהיסטית לחייהם האישיים והמקצועיים.

קורס מבוא לבודהיזם עם איתי ארצי
2024-11-22 12:00 - 14:00 | מרכז פראנה יוגה, ויצמן 19 גבעתיים, ויצמן 19, גבעתיים, Israel
קורס מבוא קצר לבודהיזם
שמונה מפגשים | בימי שישי – אחת לשבועיים | החל מה-22/11/24 | בין השעות 12:00 ל-14:00
סטודיו פראנה יוגה, ויצמן 19 גבעתיים
החיים בתקופה האחרונה מאתגרים במיוחד. נראה כאילו אתגרי החיים והנפש שוברים בכל פעם שיא חדש.
בתוך סביבה שמלכתחילה כבר בעבעה בתסכול ובעצבנות, אנחנו פוגשים מלחמה, חטופים, אובדן ופחד קיומי – אפויים בחום גבוה ומתובלים בחילוקי דעות.
כדי לנסות ולאזן את הקושי, אנחנו בורחים לדברים שעושים לנו נעים – אבל הם עוזרים רק לרגע, ומרגיש כאילו החלום על האושר המיוחל נמצא תמיד מחוץ להישג ידינו.
אם נעצור לרגע ונתבונן מקרוב, נוכל לראות שהסלידה שלנו מהקושי והכמיהה לנעים פוגשות מציאות שרק לעיתים רחוקות תואמת לציפיות שלנו. האם אפשר לצאת מהמעגל הבלתי נגמר הזה של חוסר סיפוק, ולחוות אושר אמיתי, עמוק ויציב, שאינו תלוי בתנאים ובנסיבות שאנחנו פוגשים?
בקורס זה נפגוש את הדרך שהתווה בפנינו הבודהה – להגשים, ממש כאן ועכשיו בנסיבות האלה – שלווה, שקט נפשי, איזון של התודעה ואושר בלתי תלוי. נתרגל מדיטציות שיאפשרו לנו להשקיט את התודעה, ונתמקד בבחינה מעמיקה של דפוסי המחשבה שלנו ובהשפעה שלהם על איכות חיינו.

איך יראו המפגשים?
המפגשים יארכו שעתיים, אחת לשבועיים, החל מה-08/11.
את המפגשים נתחיל במדיטציה מונחית של כ-20 דקות, ובשיתוף קצר.

במהלך המפגשים נלמד את הנושאים הבאים:

עקרונות הדרך הבודהיסטית – ארבע האמיתות הנאצלות והדרך לשחרור
יסודות המדיטציה הבודהיסטית
שמונה התופעות הארציות – או: מה מניע אותנו?
נעים / לא נעים לעומת מיטיב / מזיק
מודל ההתהוות המותנית – למה אנחנו תקועים בלופ?
מה זו קארמה ואיך מנתבים את הפעולות שלנו למקום הנכון?
הפאראמיטות – במה אפשר למלא את התודעה אחרי שאנחנו מפנים בה מקום?
איך מגשימים את האושר בחיינו – הלכה למעשה

סופ״ש ארוך (ד' עד שבת) של ויפאסנה - שימי לוי, בסיוע שרית זר אביב - לבעלי/ות ניסיון קודם
2024-11-27 14:30 - 18:00 | עין דור, עין דור, עין דור
